पांचवे और अंतिम लीग मुक़ाबले में बेल्जियम ने भारत को 3-0 से हरा दिया.ये पहली बार है, जब ओलंपिक मुकबालों में बेलजियम भारत को हराने में क़ामयाब रहा है.अब भारत 12वें और आखिरी स्थान पर आने से बचने के लिए दक्षिण अफ्रीका से भिड़ेगा.बेलजियम की ओर से जेरोम डेकॉइज़र ने 15वें मिनट में पहला गोल किया. ग़ॉतिए बोकॉर्ड में 46वें मिनट में गोल कर, बेलजियम की बढ़त को 2-0 कर दिया और बून ने 67वें मिनट में गोल कर बैलजियम की जीत पक्की कर दी.ओलंपिक में भारत की टीम ही इकलौती टीम है जिसके पास एक भी अंक नहीं है.पहले मुकाबलें में भारत को नीदरलैंड के हाथों 3-2 से हार झेलनी पड़ी, न्यूज़ीलैंड के हाथों 3-1 हार मिली, जर्मनी के हाथों 5-2 की हार मिली जबकि दक्षिण कोरिया से 4-1 की हार झेलनी पड़ी.इस तरह भारतीय हॉकी टीम पांच मुकाबलों में केवल 6 गोल कर पाई जबकि भारत के खिलाफ 18 गोल हुए.बीजिंग ओलंपिक के लिए क्वालिफाई करने से चूक गई भारतीय हॉकी टीम लंदन ओलंपिक में आठ साल के बाद पहुंची थी.